**Занятак № 13 Заданні для вучняў Тэма:** “ Займеннік ”

**Змест занятка:**

**№1. Гульня “ Даследчыкі”. Знайдзіце займеннікі,вызначы іх лік, асобу,род.**

Я, поле, мяне, твайго, над, яны, ён, ходзіць.

**№2. Замяні назоўнікі займеннікамі**

Хлеб-.., вясёлы-…, надвор’е-…, шчаўе- …, над-…, нажніцы-…, завушніцы-…, пачастунак-…, маланка-…, спадчына-…, яблык-…, Бацькаўшчына-… , вятры-…, напісаў-… , перад-…,кашуля-… .

* Чаму не ўсе слова можна замяніць займеннікамі?

**№ 3. Замяні выдзеляныя назоўнікі займеннікамі і ў цябе атрымаецца загадка.**

1.Вада бяжыць без повада.2. Камень расцець без кораня.3.Зара гарыць без полымя. 4.Лебедзь бела не белячы.5. Воран чорны не чэрнячы .

**№4. Выпішы з тэкста словы, якія ўказваюць на прадметы, але не назвыаюць іх. У дужках укажы прадмет або асобу, за мест якой ужывалі займеннік.Вызнач яго асобу, лік, род, склон.**

**Прыгоды Івонкі — Ірына Беларусава**

Івонка вельмі любіць татку і матулю, але яна такая свавольніца і весялуха, што нікому не дае спакойна жыць, чакай ад яе прыгод.

**ПАЧАСТУНАК БУСЛІКА**

Летні ранак. Сонейка ласкава зазірнула ў акенца і весяла ўсміхнулася маленькай Івонцы. …Івонка закруцілася, сон пачаў ад яе ўцякаць, а тут ячшэ с суседняга пакою голас матулі раздаецца:

- Дачушка, пара ўставаць, снеданне на стале.

…. Спадарыня Марыся жанчына руплівая, нагатавала блінкоў, а да іх смятанку, мед, малачко паставіла. А наша гарэза нешта носікам круціць, ручкі ў бокі, а снедаць не садзіцца.

- Адкуль матулечка ў нас мед? — пытаецца яна  
- Пчолы пачастунак прынеслі. — адказвае маці.  
- А дзе яны мед узялі?  
- На кветках назбіралі.  
- Дык цяпер кветачкі не пахнуць? Дрэнныя пчолы, не трэба мне іх пачастунак!

Надула губкі Івонка, і калі матуля адвярнулася, ціхенька ўцякла з-за стала. Яна выскачыла ў двор, пазвала Савоську і Антоську, і яны пайшлі к жытневаму полю. Пяшчотна свяціла сонейка, спявалі птушкі, калыхаліся жытневыя каласкі, а побач з імі красаваліся белыя рамонкі і сінія валошкі. Івонка нарвала кветачак і спляла з іх вяночак:

- Антоська і Савоська, а я прыгожая?- спыталася яна ў сабачкі і коціка.

Тыя заківалі галовамі ў адказ і вандроўнікі пайшлі далей. Удалечыні паказалася нявялічкае возера, сябры звярнулі да яго. Савоська з Антоськай палезлі ў вадзіцу, балуюць, фыркаюць, а Івонка трошкі намачыла ножкі , а потым падышла к кветкам Лотаса, панюхала іх, палюбавалася, але рваць не стала, памятавала, як татка казаў, што Лотас — на мове кветак шчасце, здароўе, доўгая жыццё. Маленькая, а разумная…

Выйшла Івонка на бераг, азірнулася і заўважыла Бусла. Ён быў такі моцны, важны , з вялікімі белымі крыламі і нешта трымаў у дзюбе. І толькі цяпер Івонка зразумела, што яна згаладалася. Дзяўчынка падыйшла да бусліка і папрасіла , каб ён пачаставаў яе з сябрамі якой-небудзь ежай. Бусел-птушка гасцінная, ен запрасіў усіх да сябе ў госці і паказаў пачастункі. На мурожнам сене ляжалі мышкі-палеўкі, гадзюка, пацук, вусені, жук і ўсякая нечысць. Глянула на такую ежу Івонка і ажно спужалася, але віду не падала, падзякавала Бусліка, сказала, што нешта есці перахацела. Развіталіся сябры з Буслікам і паціху пайшлі да хаты. Толькі ў двор зайшлі, Івонка як закрычыць:

- Матулечка, міленькая, мы прыйшлі, ды такія галодныя!!! Выбачай, што не паснедала і ўцякла. Зато зараз я з’ем усе блінкі, мед, смятанку і малачком зап’ю.

Спадарыня Марыся не сварылася на дачушку, усміхнулася і пайшла карміць вандроўнікаў.

**№ 5.Прачытай. выправі памылкі пры ўжыванні займенніка.**

Верш Мар’яна Дуксы “Ранішняя малітва”:

О, дзень вясёлы, шматгалосы,  
Ідзеш табою шпаркаю хадой.  
Пашлі я ясныя нябёсы  
І рэчку з цёплаю вадой.

Пашлі мяне, новы дзень, удачу –  
Шчаслівым быць зусім не грэх,  
І не даводзь мною да плачу,  
І прынясі сягоння смех.

Хачу, каб сон майго добры збыўся,  
Каб мне блінцоў наеўся ўсмак,  
Ні з кім не біўся, не сварыўся,  
Не пудзіў кошак і сабак.

Хай будзе ў нас навокал згода,  
Усцешыцца мне радня,  
Хай будзе між людзьмі лагода  
І запануе дабрыня.

І цэлы дзень са я таксама  
Хай дзень шчаслівы пражыве.